
Cicer.  Pliil.  I 1.  3 

Cicero  in  exordio  orationis  philippicae  primae  M.  Antoni,  qui  XVI.  kal.  april.  senatu  in 
aedem  Telluris  convocato  praeclare  dixerat,  egregiam  in  rempublicam  voluntatem  ita  laudat,  ut 
omissis  ceteris  rebus  ad  singularem  aliquam  rem  festinet. 

Dictaturam,  ait,  quae  iam  vim  regiae  potestatis  obsederat,  funditus  ex 
republica  sustulit,  de  qua  ne  sententias  quidem  diximus. 

Ita  codices  et  editores  ad  unum  omnes,  parum,  ut  mihi  quidem  videtur,  recte.  Nam 
non  de  ipsa  dictatura,  sed  de  tollenda  dictatura  agi  ipsius  loci  ratio  docet,  ut,  quo  modo 
de  qua  i.  e.  dictatura  ferri  possit,  equidem  non  perspiciam.  Sunt  quidem,  qui  xcctcc  gvvsGlv 
locum  explicandum  esse  sibi  persuaserint  multosque  locos  Ciceronianos  in  auxilium  vocare  posse 
sibi  videantur,  ex  quibus  neglegentius  quidem,  sed  recte  Ciceronem  ita  scribere  solere  adpareat. 
Cum  vero  diversissima  fere  miscuerint,  operae  pretium  esse  visum  est,  denuo  locos  illos  sub 
examen  vocare  quidque  de  eis  statuendum  sit,  quantum  quidem  potero,  luculentius  exponere. 

Atque  primo  loco  ea  exempla  adferunt,  quibus  ex  praecedenti  aliquo  substantivo  abstracto 
supplendum  sit  eiusdem  notionis  concretum  quoddam.  Yeluti  in  oratione  pro  Sestio  habita 
33.  71:  ingredior  iam  in  Sestii  tribunatum;  nam  boc  primum  iter  designatus  (sc. 
tribunus)  reipublica e causa  suscepit,  ubi  Halmi  nota  in  editione  anni  1845  conferenda 
est.  Quo  loco  sive  cum  HAKocbio  vocabulum  designatus  inducendum , sive  cum  reliquis 
viris  doctis  M.  Tullio  vindicandum  censes,  nihil  est,  quod  cum  illis  quae  supra  exscripsi  verbis 
conferri  possit.  Aut  enim  tollitur  in  quo  offendas,  aut  res  per  se  ipsa  perspicua  est.  De 
tribunatu  sestiano  orator  se  iam  dicturum  esse  declaraverat,  pergit  Sestium  designatum  iter 
suscepisse.  Nihil  mirum,  nisi  forte  quod  id,  quod  per  se  intellegitur,  Sestium  tum  tribunum 
designatum  fuisse,  omissum  videri.  At  locus  plane  geminus  Frontonis  est  (epist.  ad  Antoninum 
imperatorem  II  2 pag.  105,  17  Naber):  patris  tui  laudes  a me  in  senatu  designato  et 
inito  consulatu  meo  dictas  legisti  lib ent er , ubi  haud  scio  an  aliquid  restet  emendandum. 
Quid  enim?  Frontonem  bis  dixisse,  consulem  designatum  et  inito  consulatu?  Adde:  in  senatu 
designato  scriptas  et  inito  consulatu  meo  dictas.  Sed  redeo  ad  Ciceronem.  Quem 
cum  abstracta  quae  dicunt  nomina  fere  fugere  dicunt,  haud  scio  an  nimio  ardore  abrepti  viri 
docti  nonnunquam  locos  controversos  in  rectam  viam  revocasse  temere  sibi  visi  sint.  Tuse.  IV 
33.  70  haec  scripta  sunt:  mihi  quidem  haec  in  Graecorum  gymnasiis  nata  consue- 
tudo videtur,  in  quibus  isti  liberi  et  concessi  sunt  amores.  Bene  ergo  Ennius: 
Flagiti  principium  est  nudare  inter  civis  corpora.  Qui  ut  sint,  quod  fieri 
posse  video,  pudici,  solliciti  tamen  et  anxii  sunt.  Quae  quamvis  et  Heinius  et 

Sorofius  ita  dicta  velint,  ut  qui  amantes  subintellegatur,  mihi  tamen  ipsi  amores  et  pudici 
et  anxii  et  solliciti  dici  videntur.  De  pudico  enim  amore  ne  dubitari  quidem  potest;  anxium 
autem  et  sollicitum  eodem  modo  dicit  quo  ad  Attic.  II  24.  1:  non  ignoro  quam  sit 
amor  omnis  sollicitus  atque  anxius.  Eodem  pertinet  locus,  qui  est  de  off.  I 29.  101: 
omnis  autem  actio  vacare  debet  temeritate  et  neglegentia  nec  vero  agere 
quicquam,  cuius  non  possit  causam  probabilem  reddere.  Scio  agere  eum  qui  agit, 
agi  actionem.  At  quae  eodem  loco  de  adpetitu  disseruntur,  non  fere  ipsius  oQfxijg,  sed  eius 
sunt,  qui  adpetit;  qui  enim  ipsi  rationi  oboedire  (§  102),  eidem  postea  contrahendi  et  sedandi 
esse  dicuntur  (§  103).  Quae  cum  ita  sint,  in  eo,  de  quo  agitur  loco,  ipsam  actionem  quid- 
quam agere  vetari  puto,  cuius  non  possit  caussam  probabilem  reddere.  Gemini  sunt  loci,  quos 
Heinius  adtulit  § 134  et  II  11.  39;  non  eodem  pertinet  locus  ab  eodem  viro  doctissimo  , 
adscriptus,  qui  est  de  off.  I 37.  134. 

Alterum  genus  id  est , quo  ex  collectiva  quadam  notione  in  enunciatione  primaria  prae- 
cedenti in  enunciatione  secundaria  ad  singuios  eadem  fere  avvsGswg  ratione  transitur,  qua 
M.  Tullius  solet  (cf.  Madvig.  gr.  sermonis  lat.  § 215).  Est  enim  in  libris,  qui  sunt  de  off.  I 
34.  122:  maxume  autem  haec  aetas  a libidinibus  arcenda  est  exercendaque  in 
labore  patientiaque  et  animi  et  corporis,  ut  eorum  et  in  bellicis  et  in  civilibus 
officiis  vigeat  industria.  Vides  hanc  aetatem  adulescentium  esse;  adulescentiam  enim 
Cicero  (praeter  locum,  qui  est  Caton.  8.  25:  in  ea,  quae  non  volt,  saepe  etiam  adules- 
centia incurrit)  pro  adulescentibus  dicere,  noluit.  Iam  dixerat  de  adulescentibus,  pergit  de 
hac  aetate  dicere,  deinde  redit  ad  adulescentes  ipsos  eorumque  industriam.  Plura  eiusdem 
constructionis  exempla  vide  apud  Beierum  et  apud  Heinium. 

Tertium  genus  est,  quo  ex  attributis  quae  dicunt  adiectivis  substantiva  cognata  cogita- 
tione supplenda  sunt.  Synesin  implicitam  litteratores  dixerunt.  Id  quod,  quo  modo  fieri  potuerit, 
facile  intelleget,  qui  adiectiva  illa  attributiva  genetivos  quos  vocant  attributivos  in  sermone  latino 
artissima  cognatione  adtingere  meminerit.  Dixerunt  de  ea  re  Ellendtius  ad  Cicer.  Brutum 
93.  319,  interpretes  Sallust.  Iug.  41,  2,  Weissenbornius  ad  Liv.  XXXV  30.  4 alii.  Unum  exemplum, 
adtulisse  satis  erit:  Cicer.  Brut.  29.  112  ad  senatoriam  sententiam,  cuius  (senatus)  erat 
ille  princeps. 

Singulare  et,  ut  ita  dicam,  solitarium  est  apud  Ciceronem  quidem  Tuse.  IV  21.  48  an 
vero  vir  fortis,  nisi  stomachari  coepit,  non  potest  fortis  esse?  Gladiatorium  id 
quidem;  quamquam  in  eis  ipsis  videmus  saepe  constantiam,  dubito  tamen  an  tertia 
illi  generi  adfine.  Gladiatorium  enim  vocabulum  non,  ut  cum  grammaticis  loquar,  attribu- 
tivum,  sed  praedicativum  hoc  loco  est,  ut  nesciam  an  recte  Orellius  gladiatorum  maluerit. 
Obstat  quidem  consentiens  librorum  manu  scriptorum  auctoritas,  sed  codices  parisinus  et  gudianus, 
qui  soli  sequendi  sunt,  ex  eodem  fonte  ductos  esse  constat  (cf.  M.  Seyfferti  praef.  pag.  VII). 

Beliqui  sunt  loci  ciceroniani  specie  quidem  simillimi,  ut  ei,  qui  eis  interpretandis  operam 
dederunt,  notionem  aliquam  mente  supplendum  esse  fere  consentiant.  Sunt  autem  hi : pro  Murena 
13.  29:  deinde  vestra  responsa  atque  decreta  et  evertuntur  saepe  dicendo  et 
sine  defensione  oratoris  firma  esse  non  possunt.  In  qua  si  satis  profecissem, 
parcius  de  eius  laude  dicerem.  Adcedit  locus,  qui  est  de  orat.  II  2.  5:  ceterae  fere 
artes  se  ipsae  per  se  tuentur  singulae:  bene  dicere  autem,  quod  est  scienter  et 
perite  et  ornate  dicere,  non  habet  definitam  aliquam  regio  nem,  cuius  terminis 

saepta  teneatur.  Atque  altero  loco  quae  res  sit,  in  qua  Cicero  se  non  satis  profecisse 
simulat,  interpretes  non  adparere  censent,  ut  aut  in  quo  aut  in  qua  re  aut  in  qua  arte 
emendandum  esse  sibi  persuaserint,  aut  voculas  illas  ad  defensionem  oratoris  ita  referendas 
esse  statuant,  ut  similis  quaedam  notio  (artem  dicendi  ponunt)  per  tfvvstfiv  supplenda  sit. 
Recte,  si  quid  video,  illud;  sed  quidquam  supplendum  esse  nego.  Comparatur  iuris  prudentia 
CVim  arte  dicendi:  a iuris  peritis  salubritatem  quandam  peti,  ab  eis,  qui  dicant,  salutem  ipsam 
i.  e.  ab  illis  respondendo  fieri,  ut  reus  sibi  cavere  possit,  ut  absolvatur  non  fieri.  Pergitur: 
responsa  iuris  peritorum  saepe  dicendo  everti  et  nisi  crimina  dicendo  urgentur  firma  esse  non 
posse;  non  consulendo  quidquam,  sed  in  iudicio  aut  ad  populum  dicendo  profici.  Iam  non 
ignoro  defensionem  non  usurpari  solere  pro  caussa  dicenda;  dicitur  tamen  de  crimine, 
testimoniis,  documentis,  indiciis  prolatis  diluendo,  quemadmodum  in  epistula  Catilinae  est  ad 
Q.  Catulum  data  (Sallust.  Catii.  35.  2):  defensionem  in  novo  consilio  non  statui 
parare.  In  eaque  re  se  non  satis  profecisse  Cicero  loco  laudato  modeste  simulat;  quamvis, 
id  quod  concedendum  est,  universam  artem  oratoriam,  non  defensionem  illam  laudibus  cumu- 
laverit. Non  plane  geminus  alter  locus,  quem  supra  exscripsi,  Ciceronianus  est.  Nescio  enim, 
qui  factmn  sit,  ut  quicunque  in  eum  locum  commentati  sunt,  priorem  sententiae  partem 
neglexerint.  Ceterae,  Cicero  dicit,  artes  se  ipsae  per  se  tuentur  singulae;  unam 
reliquam  esse  artem  intellegitur,  quae  per  se  ipsa  stet.  Quae  tamen  secuntur  mihi  quidem 
non,  quemadmodum  volunt,  nava  to  voov[ievov,  sed  dvaxokovdcog  dicta  sunt  ita:  bene  dicere 
autem,  quod  est  scienter  et  ornate  dicere  — non  habet  definitam  aliquam 
regionem,  cuius  terminis  saepta  (sc.  reliqua,  quam  modo  dixerat,  ars)  teneatur. 
Malim  tamen:  non  habet  ea  definitam  aliquam  regionem. 

Qui  praeterea  ex  Sallusti  Catii.  18.  2 adfertur  locus:  sed  antea  item  coniuravere 
pauci  contra  rempublicam,  in  quibus  Catilina  fuit;  de  qua,  quam  verissume 
potero,  dicam,  neque  huc  pertinet,  cum  in  Cicerone  me  continere  placuerit,  et  eis  quos 
modo  adtuli  locis  plane  contrarius  est.  Refertur  enim  pronomen  relativum  ad  substantivum 
(h.  1.  coniuratio)  ex  praegresso  verbo  intellegendum,  ut  recte  interpretes  et  Badstuebnerus  *) 
exposuerunt. 

Consulto  praetermisi  locum  tullianum,  qui  est  ad  famil.  II  3.  1 init.:  equidem  quid 
sentiam,  aut  scribam  ad  te  postea  pluribus,  aut,  ne  ad  eam  me  dite  re,  inp  arat  um 
te  offendam,  quo  loco  vocem  sententiam  e verbo  sentiam  repetendam  esse  opinantur. 
Equidem  ne  eo  quidem  confugiendum  puto,  ut  homines  in  epistulis  liberiore  uti  solere  dicendi 
ratione  vel,  ut  cum  ipso  Cicerone  loquar  (ad  famil.  IX  21.  1),  plebeio  sermone  agere  cottidianis 
verbis  texere  eas  solere  dicam.  Locus  haud  dubie  corruptus  est,  id  quod  ipse  liber  mediceus, 
cui  alia  demum  manus  illud  quid  adscripsit,  docet.  Unde  Victorius  ea  coniecit,  R.  Klotzius 
equidem  meam  sententiam  aut  scribam  cett. 

Iam  iamque  redeo  eo,  unde  profectus  sum.  Cum  omnibus  quotquot  adtuli  locis  ille, 
quem  initio  huius  disputationis  posui,  nihil  commune  habet.  Cicero  dictaturam  de  republica 
sublatam  esse  dicit,  de  qua,  pergit,  ne  sententias  quidem  diximus.  Quid  vero?  de 
dictatura  nulla  ferenda  erat  sententia,  sed,  ut  inlitteratius  dicam,  de  abolitione  dictaturae, 


*)  Cf.  Badstuebneri  de  Sallustii  dicendi  genere  commentationem.  Berolini  1863.  Progr.  Friedrich- 
Wilhelmsgymn.  pag.  7. 


6 


/C, 


i.  e.  tollenclane  esset  an  non  tollenda.  Iam  vero  ex  tollendi  verbo  non  licere,  ut  substantivum 
aliquod  dvicorv/Liov  suppleas,  supra  docuisse  mihi  videor.  Igitur  labem  traxisse  et  emendandus 
esse  locus  videtur,  id  quod,  nisi  fallor,  facili  opera  neque  sine  maxima  probabilitate  fieri  potest. 
Intercidit  enim  post  pronomen  relativum  propter  vocabuli  insequentis  similitudinem  vocula 
re,  ut  scribendum  sit:  de  qua  re  ne  sententias  quidem  diximus. 

In  eis,  quae  subsecuntur 

Cicer.  PM1.  I 2.  4 

Lux  quaedam  videbatur  oblata,  non  modo  regno,  quod  pertuleramus,  sed 
etiam  regni  timore  sublato,  magnumque  pignus  ab  eo  reipublicae  datum,  se 
liberam  civitatem  esse  velle,  cum  dictatoris  nomen,  quod  saepe  iustum  fuisset, 
propter  perpetuae  dictaturae  recentem  mem  oriam  funditus  ex  republica  sustu- 
lisset, haesit  JFCCampius  in  annal.  philol.  93  (1865)  p.  163  atque  ita  quidem,  ut  quid 
illud  sit,  quod  nomen  dictatoris  iustum  fuisse  dicatur,  se  non  intellegere  fateatur;  ne  dicta- 
turam quidem,  quae  iusta  quidem  i.  e.  legitima  esse  possit,  saepe  iustam  dici  non  posse; 
illud  enim  munus  praeter  sullanam  istam  dictaturam  fere  semper  iustum  fuisse ; qua  de  caussa 
pro  iustum  scribi  vult  funestum.  Atque  Halmius  quidem  in  editionibus  quarta  et  quinta 
ei  adsentire  videtur.  Iure,  puto,  haesit  Campius  neque  tamen  a viri  docti  partibus  stare  potero. 
Iusta  fuit  dictatura,  quae,  ut  Tacito  utar  (ab  excessu  divi  Aug.  I 1)  ad  tempus  sumebatur. 
Ex  quo  autem  aut  infinita,  qualis  Sullae,  fuit  aut  in  perpetuum  delata,  ut  Caesari,  iusta  esse 
desiit.  Unde  saepe  iusta  fuisse  qui  dici  potuit?  Agitur  autem  de  nomine  dictatoris,  quod 
quomodo  funestum,  quemadmodum  Campius  voluit,  adpellari  possit  non  video.  Quae  cum  ita 
ita  sint,  locum  labem  traxisse  adparet.  Atqui  ipsa,  qualia  in  libris  sunt,  verba  ciceroniana 
duas  res,  non  unam,  a Cicerone  vel  ab  Antonio  adlatas  esse  docent,  cur  dictatoris  nomen  ex 
republica  sublatam  vellet,  alteram,  quod  olim  nescio  quae  mala  habuisset,  alteram  quod  per- 
petuae dictaturae  recens  memoria  dissuaderet,  ne  retineretur.  Quorum  quidem  argumentorum 
illud  levius,  hoc  gravius  est.  Itaque  desiderari  nonnulla  mihi  quidem  persuasi  et  locum  sic 
emendandum  esse  censeo:  cum  dictatoris  nomen,  quod  saepe  [invisum,  pe]  ius  tum 
fuisset  propter  perpetuae  dictaturae  recentem  memoriam  funditus  ex  republica 
sustulisset.  Aberraverat  librarius  ab  altero  saepe  ad  alterum  peius,  reliquum  erat,  ut 
continua  scriptura  iustum  exararet  pro  (pe) ius  tum.  Invisum  autem  dictatoris  nomen  eis 
temporibus  fuisse,  quibus  ad  coercendam  plebis  pervicaciam,  qua  militiam  detrectabat,  eam 
instituerunt  et  iteraverunt,  notissimum  est;  plus  autem  quam  invisum  esse  tum  coepisse  dicitur, 
cum  non  ad  tempus,  sed  in  perpetuum  Caesari  datum  est. 

Cicer.  PML  I 7.  18. 

ad  quem  locum  recensendum  agitur  de  lege,  qua  praepositio  post  formulam  id 
est  aut  hoc  est  apud  Ciceronem  aut  addi  aut  omitti  soleat. 

De  decantatissima  illa  formula  id  est  sive  hoc  est  post  multas  hominum  doctorum 
ambages  quid  apud  Ciceronem  statuendum  sit,  ita  Nicolaus  ille  Madvigius  exposuit  (ad  libros 
de  finibus  bonorum  et  malorum 3 pag.  72.  138.  143  s.  174.  519*),  ut  in  singulis  locis  diiudi- 


*)  Cf.  etiam  FRitschelium  in  AReifferscheidi  Suetoni  reliquiis  pag.  503  sq. 

candis  nunc  demum  via  et  ratione  possit  procedi.  Itaque  cum  tanta  tamque  firma  vestigia 
premere  liceat,  ad  locum  adcedo  a Madvigio  de  industria  praetermissum,  qui  est  de  adpositionibus, 
quae  ad  substantiva  praepositionibus  apta  per  formulam  id  est  sive  hoc  est  adduntur. 

Est  autem  duplex  genus  huius  rei,  ut  aut  ea  vox  vel  sententia,  quae  obscura  est  aut 
certa  quadam  explicatione  indiget,  praeponatur,  aut  ipsa  res  nota  priore  loco  sit  et  addita  for- 
mula id  est  vel  hoc  est  ad  id  idem  revocetur,  de  quo  agitur.  Sic  in  Verr.  II  2.  30:  cum 
hos  sibi  quaestus  constituisset  magnos  atque  uberes  ex  his  causis,  quas  ipse  in  - 
stituerat  cum  c onsilio,  hoc  est,  cum  sua  cohorte  cognoscere:  tum  illud  infinitum 
genus  invenerat  ad  innumerabilem  pecuniam  corripiendam  ad  prius  genus  pertinet. 
Cum  consilio  enim  suo  Verrem  rem  egisse  ait  atque  acerbe  addit  consilium  illud  nequam  illos 
homines  fuisse,  quos  amicos  suique  simillimos  Verres  in  cohorte  habuisset.  Alterius  autem 
generis  est  locus  pro  imp.  Gn.  Pompei  3.  7:  ita  regnat,  ut  se  non  Ponti  neque  Cappa- 
dociae latebris  occultare  velit,  sed  emergere  ex  patrio  regno  atque  in  vestris 
vectigalibus,  hoc  est,  in  Asiae  luce  versari.  Poterat  enim  dicere , non  in  obscuris  Ponti 
aut  Cappadociae  latebris,  sed  in  luce  Asiae  (im  vordergrunde  Asiens)  Mithridatem  versari  velle. 
Opposita  enim  sunt  latebrae  et  lux  Asiae.  Sed  ut  medium  Romanorum  imperium  a regi 
peti  remque  summi  discriminis  esse  apertius  violentiusque  demonstraret,  praeter  exspectationem 
praeponit  in  vestris  vectigalibus  additque  hoc  est  in  luce  Asiae.  Utro  autem  genere 
dicendi  utendum  sit,  ex  solo  oratoris  iudicio  et  consilio  pendet.  Simillimus  ei  loco,  quem 
ex  verrinis  exscripsi,  est  pro  Rose.  amer.  31.  87:  quam  sis  audax  hinc  o mnes  intellegere 
potuerunt,  quod  ex  tota  societate,  hoc  est,  ex  tot  sicariis,  solus  tu  inventus 
es,  qui  cum  accusatoribus  sederes  atque  os  tuum  non  modo  ostenderes,  sed 
etiam  offerres.  Addita  enim  est  explicatio  ad  criminis  foeditatem  atque  audaciam  acerbius 
demonstrandam,  ut  praeter  Erucium  ne  e sicariis  quidem  unum  talia  ausum  esse  doceret. 
Adcedit  locus  in  Verr.  II  5.  114:  de  latronum,  hoc  est,  de  comitum  su or um  s ententia 
condemnat  omnes,  ita  tamen,  ut  ordo  eo,  de  quo  supra  dixi,  modo  inversus  sit.  Hoc  enim 
dicit,  condemnavisse  Verrem  non  de  quaestoris  et  legati  sui,  sed  de  latronum,  qui  quidem 
proconsulem  reipublicae  romanae  comitarentur,  sententia.  Salsissima  irrisio  est  in  Verr.  II 
1.  35:  est  enim  obscurum  et  eiusmodi  factum  eius,  ut  possit  aliquis  suspicari 
C.  Verrem,  quod  ferre  novos  homines  non  potuerit,  ad  nobilitatem,  hoc  est, 
ad  suos  transisse,  nihil  fecisse  propter  pecuniam.  Cum  enim  Verres  nobilitatem 
generis  cum  adfectatione  simularet,  Cicero,  fidem  homini  inani  habens,  Verrem  nobilitatem 
genere  adtingere  simulat.  Atque  hoc  sigcovixov  id  est  non  multum  abest  a scilicet.  Neque 
aliter  sese  habet  locus,  qui  est  II  3.  178:  nam  ut  illud  missum  faciam,  permultos  ara- 
tores inalteras  decumas  et  in  haec  IOCCC  milia  modium,  quod  emptum  populo 
romano  darent,  non  habuisse  et  a tuo  procuratore,  hoc  est,  ab  Apronio,  emisse, 
ex  quo  intellegi  potest  nihil  te  aratoribus  reliqui  fecisse.  Addo  ex  ceteris  libris 
Ciceronianis  de  orat.  I 39.  180:  num  destitit  uterque  nostrum  in  ea  causa,  in 
auctoritatibus,  in  exemplis,  in  testamentorum  formulis,  hoc  est,  inmedio  iure 
civili  versari?  II  15.  66:  denique  ei,  qui  profitetur  esse  suum  non  solum  de 
eis  controversiis,  quae  temporibus  et  personis  notatae  sunt,  hoc  est,  de  omnibus 
forensibus,  sed  etiam  de  generum  infinitis  quaestionibus  dicere,  nullum 
potest  esse  genus  oratoris,  quod  sit  exceptum;  ad  famil.  III  8.  4:  neque  enim 

e r am  tam  desipiens,  ut  privatae  rei  causa  legari  putarem,  qui  et  tibinonprivato 
et  pro  re  non  privata  sua,  sedpublica,  non  in  p rivato,  sedin  publico  orbis  terrae 
consilio,  id  est  in  senatu,  ut  gratias  agerent,  mittebantur,  de  quo  loco  male  statuit 
Ernestius  et  post  eum  Cobetus  (in  prioris  Mnemosynes  II  p.  421)  et  Kleynius  (ibid.  YII  p.  229),  cum 
verba  id  est  in  senatu  eicienda  esse  censerent;  ad  famil.  XIII  68  1:  quod  reliquum  est, 
multo  etiam  erit  gratius,  si  ad  me  de  republica,  id  est  de  statu  provinciae,  de 
institutis  tuis  familiariter  scribes;  XIY  2.  3:  quod  de  domo  scribis,  hoc  est  de 
area,  ego  vero  tum  denique  mibi  videbor  restitutus,  si  illa  nobis  er  it  resti  tut  a; 
fragm.  p.  66  n°  90  Kayser:  quo  magis  hi  fuerint  semper  in  suo  cursu,  id  est  in 
ratione  et  investigandi  cupiditate  et  p.  73  n°15:  castos  autem  [animos],  puros, 
integros,  incorruptos,  bonis  etiam  studiis  atque  artibus  expolitos,  leni  quodam 
et  facili  lapsu  ad  deos,  id  est  ad  naturam  sui  similem,  pervolare. 

Transeo  ad  aliam  quandam  eamque  adfinem  illius  formulae  notionem.  Ut  enim  orator 
per  simulationem  sese  quasi  in  adversarii  sententiam  insinuare  potest,  ubi  formula  illa  utitur, 
ita  non  raro  fit,  ut  aliam  apud  alios  homines  vocis  alicuius  notionem  esse  addita  illa  formula 
declaret.  Quae  tamen  notio  singulo  quoque  loco  formulae  subsit,  ut  nobis  quidem  i.  e.  qui 
legimus  scripta  tulliana  ex  cuiusque  loci  natura  et  ex  sententia  universa  coniciendum  est,  ita 
civibus  romanis,  qui  auribus  verba  illa  excipiebant,  ex  sono  vocis,  quo  orator  utebatur,  ex 
adfectu  dicentis  manifestum  fuit.  Pertinere  huc  corruptus  ille  locus  videtur,  qui  est  in  Yerr. 
II  3.  67:  eius  agri  decumas  cum  emisset  idem  Apronius,  Agyrium  venit.  Qui 
cum  eo  cum  apparitoribus,  id  est,  cum  vi  ac  minis  venisset,  poscere  pecuniam 
grandem  coepit,  ut  accepto  lucro  discederet.  Adparitores  enim  magistratuum  ei  esse 
solent  et  debent,  qui  lege  et  iure  agant,  non  vi  et  minis  terreant,  qui  latronum  mos  est,  non 
adparitorum.  Splendido  autem  adparitorum  vocabulo  comites  suos  Apronius  adpellabat,  sive 
quod  re  vera  erant  eique  additi  a Yerre  ad  decumas  exigendas,  sive  quod  honesto  nomine 
malos  homines  per  innocentiae  speciem  vocabat.  Itaque,  cum  communis  huius  nominis  notio 
honesta  esset,  adparitores  qui  vocabantur  re  vera  non  id  quod  adpellabantur,  sed  no- 
mine quidem  adparitores,  re  latrones  fuisse  Cicero  additis  vocabulis  id  est  cum  vi  ac 
minis  acerbe  demonstrat.  Eodem  redit  in  Yerr.  II  3.  84:  qui  cum  agros  maximos  ac 
feracissimos  per  se  ipsum,  hoc  est,  per  Apronium,  Yerrem  alterum,  depopula- 
retur, ad  minores  civitates  habebat  alios,  quos  tamquam  canes  immitteret, 
nequam  homines  et  improbos,  quibus  aut  frumentum  aut  pecuniam  publice 
cogebat  dari.  Nonore  vera  per  se  ipse  agebat  Verres,  sed  per  eum,  qui  Verri  simillimus 
et  quasi  alter  Verres  esset,  per  Apronium.  Vocabula  autem  Yerrem  alterum  fortasse 
delenda  sunt.  Ad  idem  genus  referendus  est  locus  in  Pison.  27.  66:  convivium  publicum 
non  dignitatis  causa  inibit  — nisi  forte,  ut  cum  patribus  conscriptis,  hoc  est,  cum 
amatoribus  suis  cenet  — , sed  plane  animi  sui  causa.  Quos  enim  Piso  patres  conscriptos 
ad  convivia  invitet,  non  hoc  nomine,  sed  libidinariorum  dignos  esse  dicit.  Adde  pro  Mil.  9.  24: 
subito  reliquit  annum  suum  seseque  in  annum  proximum  transtulit,  non,  ut  fit, 
r eligione  aliqua,  sed  ut  h aber et,  quod  ip se  dicebat,  ad  praeturam  gerendam,  hoc 
est  ad  evertendam  rempublicam,  plenum  annum  atque  integrum,  ubi  ipsa  quae  addita 
sunt  verba  quod  ipse  dicebat  bonos  cives  plane  cum  Clodio  de  hac  re  ita  dissensisse  indicant, 
ut  praetura  a Clodio  gerenda  re  vera  pro  eversione  reipublicae  habenda  sit.  Idem  cadit  in 

Phil.  II  29.  74:  hunc  igitur  quisquam,  qui  in  suis  partibus,  id  est  in  suis  fortunis, 
tam  timidus  fuerit,  pertimescat?  Partes  Antoni  dicit  non  esse  eas,  quae  quidem  volgo 
et  apud  bonos  cives  sint,  sed:  illum  partes  suas  ita  eligere  et  sequi,  ut  non  publicae  saluti,  sed 
suis  fortunis  serviat.  Simillimus  locus  est  Phil.-  II  28.:  70:  ad  ipsas  tuas  partes  redeo,  id 
est  ad  civile  bellum.  Et  in  eisdem  Phil.  XIII  8.  18  est:  inde  se  quo  furore,-  quo 
ardore  ad  urbem,  id  est,  ad  caedem  optimi  cuiusque  rapiebat!,  quo  loco,  cum 
ceteri  homines  ad  urbem  properantes  ad  suos  et  amicos  redire  soleant,  Antonium  eo  festinantem, 
caedem  et  sanguinem1  sitire  exponit.  : 1 J 

Reliqui  loci  eius  generis  sunt,  quod  conclusivuni  dicas?.  Cum  enim  superior  vox  generalis 
quam  dicunt’  sit  et  maiorem  notionis  orbem  complectatur,  ea,  quae  per  id  est  adduntur, 
speciem  quandam  denotant,  et  eam  quidem,  quae  rem  praesentem  artius  et  propius  adtingat. 
Sic  in  Verr.  II  3.  27  haec  leguntur:  tu  de  optimo,  deductissimo,  de  honestissimo 
genere  hominum,  hoc  est  de  aratoribus,  ea  iura'  constituebas,  quae  omnibus 
aliis  essent/  cohtraria.  Cum  crudelissimum  et  iniustissimum  sit  de  optimis,  iustissimis, 
honestissimis  hominibus  ea  constituere,  quae  contra  ius  fasque  sunt,  crudelissime  et  iniustissime 
Verres  egerat,  qui  iniuste  de  aratoribus  constituisset;  nam  aratores  ad  id  genus  hominum 
pertinent.  Vides,  ut  cum  philosophis  loquar,  propositionem  maiorem  praeponi,  tum  per  id 
est  propositionem  miUorem,  quUe-  ad  rem  praesentem  de  qua  agitur  pertineat,  sequi.  Eiusdem 
generis  est  locus  in  Verr.  II  3.  164:  hanc  pecuniam  tantam,  datam  tibi  ex  aerario 
inopi  atque  exhausto,  datam  ad  frumentum,  hoc  est  ad  necessitatem  salutis  ac 
vitae,  abs  te  sic  laceratam  esse  dico,  ut  possim  illud  prob are,  si  velim,  omnem 
te  hanc  pecuniam  domum  tuam  avertisse'.  Sic  enim  concludit:  hominis  mali  est  ea, 
quae  ad  vitae  et  salutis  necessitudinem  data  sunt,  aliis  eripere;  atqui  frumentum  ad  necessi- 
tudinem et  salutem  vitae  maxime  necessarium  est:  ergo  Verres,  qui  pecuniam  ad  frumentum 
in  usum  communem  procurandum  accepit  et  in  suum  usum  convertit,  nequam  homo  est. 
Adcedit  in  Verr.  II  4.  129:  illud  (signum)  Flamininus  ita  ex  aede  sua  sustulit,  ut  in 
Capitolio,  hoc  est,  in  terrestri  domicilio  Iovis  poneret.  Agitur  de  tribus,  quae  in 
orbe  terrarum  ferebantur,  signis  Iovis,  e quibus  unum,  quod  Syracusis  ante  Verrem  fuerat,  ille 
ex  templo  Iovis  sustulit.  In  quo,  ut  hominem  nefarie  et  sceleste  fecisse  probaret,  quid  de 
reliquis  factum  esset,  Cicero  exposuit.  At  illud,  quod  in  Ponti  ore  et  angustiis  esset,  in  multis, 
quae  illic  terrarum  fuissent,  bellis  integrum  inviolatumque  servatum  esse  cum  dixisset,  tertium 
ex  Macedonia  a Flaminino  captum  et  in  Capitolio  romano  positum  addidit.  Quae  cum  ita 
essent,  verendum  sane  erat,  ne  Verres  se  idem,  quod  Flamininum  fecisse  excusaret,  qui  illud 
domum  suam  avertisset.  Contra  quae  Cicero  ita  argumentatur:  illud  Flamininus  ita  ex 
aede  sua  sustulit,  ut  in  Capitolio,  hoc  est,  in  terrestri  domicilio  Iovis  poneret. 
Namque  Iovi  suum  reddendum  erat;  atqui  Flamininus  vere  reddidit,  quantum  quidem  reddi 
potuit.  Cum  enim  in  caelum  mittere  non  poSset,  in  Capitolio  posuit,  quod  quidem  terrestre 
Iovis  domicilium  est:  ergo  Flamininus  eo  loco  restituit,  ubi  debebat.  Addo  reliqua  huius 
generis  locos  eodem  modo  explicandos.  In  Verr.  II  3.  44:  in  beneficio  praetor  hoc 
petit  aliquanto  ante  adventum  suum,  et  simul  ostendit  se  lege  hieronica  ven- 
diturum, hoc  est,  in  omni  ratione  decumarum  nihil  istius  simile  facturum; 
II  5.  139:  quae  (caussa)  non  ad  sociorum  salutem,  sed  ad  civium  romanorum, 
hoc  est,  ad  unius  cuiusque  nostrum  vitam  et  sanguinem  pertinet;  pro  Balbo  4.  10: 

contra  foedus,  id  est  contra  populi  romani  religionem  et  fidem  fecisse  dicitur; 
pro  Deiot.  5.  13:  postremo  venit  ut  ad  fugientem,  non  ut  ad  insequentem,  id  est 
ad  periculi,  non  ad  victoriae  societatem;  Phil.  I 7.  18:  sed  haec  ipsa  concedo, 
quibusdam  etiam  in  rebus  coniveo:  in  maximis  vero  rebus,  id  est  legibus,  acta 
Caesaris  dissolvi  ferendum  non  puto;  XII  9.  23:  si  autem  aut  domi  est  aut  non 
longe  a domo,  certe  in  Etruria  est,  id  est  in  via;  de  finn.  II  34.  115:  quae  autem 
est  alia  causa  erroris  tanti,  tam  longe  lateque  diffusi,  nisi  quod  is,  qui  vo- 
luptatem summum  bonum  esse  decernit,  non  cum  ea  parte  animi,  in  qua  inest 
ratio  atque  consilium,  sed  cum  cupiditate,  id  est,  cum  animi  levissima  parte 
deliberat?  III  8.  29:  ex  quo  intellegitur  idem  illud,  solum  bonum  esse,  quod 
honestum  sit,  idque  esse  beate  vivere,  honeste,  id  est,  cum  virtute  vivere; 
Tuse.  V 13.  39:  et  hoc  quidem  mihi  cum  Bruto  convenit,  id  est  cum  Aristotele, 
Xenocrate,  'Speusippo,  Polemone;  de  off.  I 44.  157:  itaque  nisi  ea  virtus,  quae 
constat  ex  hominibus]  tuendis,  id  est  ex  societate  generis  humani,  attingat 
cognitionem  rerum,  solivaga  cognitio  et  ieiuna  videatur,  itemque  magnitudo 
animi  remota  a communitate  coniun ctioneque  humana  feritas  sit  quaedam  et 
immanitas;  ad  famil.  VI  10.  2:  itaque  si  qui  mihi  erit  aditus  de  tuis  fortunis, 
id  est  de  tua  incolumitate,  in  qua  sunt  omnia,  agendi,  quod  quidem  cotidie 
magis  ex  eorum  sermonibus  adducor  ut  sperem,  agam  per  me  ipse  et  moliar; 
VIII  4.  4:  inde  interrogatus  est  de  successione  C.  Caesaris,  de  qua,  hoc  est,  de 
provinciis  placitum  est,  ut  quam  primum  ad  urbem  reverteretur  Cn.  Pompeius; 
XII  1.  1:  finem  nullam  facio,  mihi  crede,  Cassi,  de  te  et  Bruto  nostro,  id  est  de 
tota  republica,  cogitandi;  ad  Attic.  VI  9.  5:  tu  mihi,  ut  polliceris,  de  Tulliola 
mea,  id  est  de  Dolabella,  perscribes. 

Simplicius  id  genus  est,  quo  superior  vox  aut  sententia  ita  explicatur,  ut  ei,  qui  audiunt, 
facilius  quid  sibi  orator  velit,  intellegant.  Sic  in  Verr.  II  3.  116:  professio  est  agri  leon- 
tini  ad  iugerum  XXX.  Haec  sunt  ad  tritici  medimnum  XC,  id  est,  modium  IOXL. 
Medimnus  enim  mensura  graeca  et  sicula  est;  addit  orator  aequalem  Romanorum  mensuram 
modiorum.  Non  necesse  est,  ut  verbam  addam,  ad  explicandos  hos  locos:  In  Caecil.  div.  4.  11: 
de  utroque,  et  de  eo  prius,  quod  apud  vos  plurimum  debet  valere,  hoc  est,  de 
voluntate  eorum,  quibus  iniuriae  factae  sunt;  in  Verr.  II  5.  76:  unum,  alterum 
mensem,  prope  annum  denique  domi  tuae  piratae,  a quo  tempore  capti  sunt, 
quoad  per  me  licitum  est,  fuerunt,  hoc  est,  quoad  per  M\  Glabrionem  licitum 
est,  qui  postulante  me  produci  at  que  in  carcerem  condi  imperavit;  Phil.  1121.  50: 
accipite  nunc,  quaeso,  non  ea,  quae  ipse  in  se  atque  in  domesticum  decus  im- 
pure et  intemperanter,  sed  quae  in  nos  fortunasque  nostras,  id  est  in  universam 
rempublicam,  impie  ac  nefarie  fecerit;  pro  Caecina  34.  100:  nam,  cum  ex  nostro 
iure  duarum  civitatum  nemo  esse  possit,  tum  amittitur  haec  civitas  denique, 
cum  is,  qui  profugit,  receptus  est  in  exilium,  hoc  est  in  aliam  civitatem;  de 
invent.  II  23.  69:  accusantur  apud  Amphicty onas,  id  est,  apud  commune  Graeciae 
concilium;  II  49.  145:  primum  igitur  leges  oportet  contendere  considerando, 
utra  lex  ad  maiores,  hoc  est,  ad  utiliores,  ad  honestiores  ac  magis  necessarias 
res  pertineat;  de  orat.  III  42.  167  non  est  autem  in  verbis  modus  hic,  sed  in  ora- 

tione,  id  est,  in  continuatione  verborum;  orat.  61.  207:  ergo  in  aliis,  id  est,  in 
historia  et  in  eo,  quod  appellamus  ImdeiKxiKov , placet  omnia  dici  isocrateo 
theopompeoque  more;  de  finn.  I 17.  55:  nullus  in  ipsis  error  est  finibus  bonorum 
et  malorum,  id  est  in  voluptate  aut  in  dolore;  IV  14.  37:  sic  igitur  in  homine 
perfectio  ista  in  eo  potissimum,  quod  est  optimum,  id  est  in  virtute,  laudatur; 
Tuse.  I 31.  75:  nam  quid  aliud  agimus,  cum  a voluptate,  id  est  a corpore,  cum  a 
re  familiari,  quae  est  ministra  et  famula  corporis,  cum  a republica,  cum  a 
negotio  omni  sevocamus  animum?  IV  31.  65:  videamus  nunc  de  b onorum  (opinione), 
id  est  de  laetitia  et  de  cupiditate;  IV  36.  77:  itaque  iratos  proprie  dicimus 
exisse  de  potestate,  id  est  de  consilio,  de  ratione,  de  mente;  V 23.  66:  quis  est 
omnium,  qui  modo  cum  Musis,  id  est  cum  humanitate  et  cum  doctrina,  habeat 
aliquod  commercium?  de  nat.  deor.  II  6.  17:  ut  ob  eam  ipsam  causam,  quod  etiam 
quibusdam  regionibus  atque  urbibus  contingere  videmus,  hebetiora  ut  sint 
hominum  ingenia  propter  caeli  pleniorem  naturam,  hoc  idem  generi  humano 
evenerit,  quod  in  terra,  hoc  est  in  crassissima  regione  mundi,  conlocati  sint; 
de  divin.  I 5.  9:  sed,  quod  praetermissum  est  in  illis  libris  — credo,  quia  com- 
modius arbitratus  es  separatim  id  quaeri  deque  eo  disseri  — •,  id  est  de  divina- 
tione, quae  est  earum  rerum,  quae  fortuitae  putantur,  praedictio  atque  prae- 
sensio, id,  si  placet,  videamus  quam  habeat  vim  et  quale  sit;  Lael.  26.  97:  quod 
si  in  scaena,  id  est  in  contione,  in  qua  rebus  fictis  et  adumbratis  loci  plurimum 

est,  tamen  verum  valet,  si  modo  id  patefactum  et  inlustratum  est,  quid  in 

amicitia  fieri  oportet,  quae  tota  veritate  perpenditur?  Parad.  4:  quae  quia  sunt 
admirabilia  contraque  opinionem  omnium  temptare  volui  possentne  proferri 

in  lucem,  id  est  in  forum,  ubi  nihil  est  cur  cum  Bentleio  extrema  tria  verba  expungas. 

Ad  famil.  IX.  1.  2:  scito  enim  me  redisse  cum  veteribus  amicis,  id  est  cum  libris 
nostris,  in  gratiam;  ad  Attic.  III  23.  3:  si  quid  in  hac  rogatione  scriptum  est, 
quod  per  leges  plebisve  scita,  hoc  est  quod  per  legem  clodiam,  promulgare, 
abrogare,  derogare,  obrogare  sine  fraude  sua  non  liceat,  non  licuerit;  ad  Brut. 
I 17.  6:  ego  certe  quin  cum  ipsa  re  bellum  geram,  hoc  est  cum  regno  et  impe- 
riis extraordinariis  et  dominatione  et  potentia  nulla  erit  tam  bona  condicio 
serviendi,  qua  deterrear. 

Consulto  omisi  locum,  qui  est  in  Verr.  II  2.  38:  Heraclius  cum  advocatis  adit  et 
postulat,  ut  sibi  cum  palaestritis,  hoc  est,  cum  populo  syracusano,  aequo  iure 
disceptare  liceat.  Namque  cum  inter  viros  doctos  non  constet,  quae  huius  loci  sit  sententia 
non  periclitari  in  eo  volui  interpretando.  Itaque  ad  quod  genus  hic  quidem  locus  pertineat, 
confiteor  me  ignorare. 

Haec  sunt,  quae  de  formula  id  vel  hoc*est,  quatenus  quidem  ea  substantiva,  quae  a 
praepositionibus  pendent,  sequitur,  dicenda  habui.  Mirum  autem  haud  scio  an  videri  possit, 
quod  non  universam  de  illa  formula  quaestionem,  sed  hanc  voluerim  eius  particulam  inquirendo 
persequi.  Sed  non  id  imprimis  agebam,  ut  de  ipsa  formula  exponerem,  de  praepositione  quae- 
rere volui,  repetereturne  necne.  Id  enim  ipsum  praeter  cetera  agendum  erat,  ut  nullo  loco 
praetermisso  exempla  ciceroniana  configerentur  quidque  in  fibris  scriptum  esset  diligenter  et 
religiose  recenseretur. 

Ex  exemplis  vero  a me  conlectis,  in  quibus  omnes  libri  manu  scripti  in  hac  quidem  re, 
de  qua  agitur,  plane  consentiunt,  praeter  locos  Pbil.  I 7.  18  et  in  Yerr.  II  3.  116:  ubique  post 
formulam  id  vel  hoc  es  t repeti  praepositionem  adparet.  At  alter  locus,  qui  est  ex  orationibus 
verrinis,  eximendus  buic  quaestioni  erit.  Ea  enim  voculae  a cj  vis  et  natura  est,  ut,  ubi  vicini- 
tatem numeri  non  adcurate  definiendi  designat,  non  raro  pro  adverbio  esse  soleat.  De, qua  re 
ne  longus  sim  ad  Handi  Tursellinum  I 102  seqq.  et  Muetzellium  ad  Curt.  Y 6.  41  provocare 
satis  habeo.  Quamquam  multum  de  ea  re  disceptari  haud  ignoro.  Sunt  enim,  qui  de  usu 
tulliano  dubitent , ; Caesari  et  Livio  *)  soleant  concedere ; sunt  qui  universam  rem  dubiam  esse 
affirment,  cum  numeralia  non  litteris > sed  suis  signis  scribi  in  codicibus  soleant,  ut  de  casu, 
sitne  nominativus  an  accusativus,  certum  aliquid  statui  non  possit:  cf.  Fabri  et  Heerwagen  ad 
Liv.  XXII  41.  2.  Sed  non  desunt  lopi,  quibus  numeralia  illa  litteris  scripta  inveniantur  veluti 
Liv.  XXYIII  36.  13,  ubi  digna  sunt  quae  legantur,  quae  adnotavit  Weissenbornius.  Quae  cum 
ita  sint,  restat,  ut  de  usu  tulliano  disputetur.  Atque  locus  ille,  quem  supra  posui,  aperte  docet, 
etiam  Cicerpnpm  vulgari  dicendi  genere  in  hac  re  usum  esse;  est  autem  id  genus,  quod  dixi, 
ut  ad  vicinitatem  numerorum  designet.  Solent  enim  in  eiusmodi  rebus,  quae  ad  cottidianam 
vitae  consuetudinem  pertinent,  qualis  est  numerorum  in  alimentis  aliisque  rebus  definitio,  vel 
optimi  quique  scriptores  se  ad  sermonem  popularem,  quo  melius  intellegantur,  adcommodare. 
Iam  vero,  consensus  librorum  praeter  hunc  et  alterum  locum,  quem  dixi,  qui  est  in  orationibus 
philippicis,  a Cicerone  praepositionem , post  id  est  repeti  docet.,  Itaque  cum  hoc  loco  non 
repetatur,  «vocabulum  ad  non  pro  praepositione,  sed  prq, adverbio  habendum  esse  manifestuip  est. 
Quamquam  tres  supersunt  loci,  quos  supra  consulto  omisi,  qui  obstare  videantur.  Sunt  autem 
hi:  Orat.  66.  223:  ex  duobus  enim  versibus,  id  est,  membris  perfecta  compre- 
hensio est  et  in  spondeos  cadit;  Lael,  25.  $5:  contio,  quae  ex  imperitissimis 
constat,  tamen  indicare  s, olet,  quid  intersit  inter  popularem,  id  est  adsenta- 
torem  et  levepi,  civem,  et  inter  constantem  et  severum  et  gravem;  de  republ. 
fragm.  IY  6.  6:  itaque  a petendo,  petulantia.,  a procando,  id  est  poscendo,  proca- 
citas nominata  est.  Atque  duo  illi  priores  plane  eiusdem  generis  sunt.  Vocabula  enim, 
quae  addita  formula  id  est  explicantur,  non  per  se  stant,  sed  ita  ab  alio  quodam  vocabulo 
(ex  duobus  versibus,  inter  popularem  civem)  apta  , sunt,  ut  unam  cum  illo  notionem 
faciant,  quae  tamen  notio  non  universa,  sed  dimidia  explicatur.  Nam  .altero  loco  non  dpo 
versus,  sed  soli  versus,  altero  non  popularis  civis,  sed  popularis  quid  sibi  velint 
expopitur,  ut  aut,  ut  apud  Ciceronem  est,  ex  duobus  versibus,,  id,  est  membris  et 
inter,  popularem,  id  est.adsentatorem  et  levem  civem  aut  ex  duobus  versibus, 
id  est  ex  dpobu^  membris  et  inter  popularem  civem,  id  est  inter  civem  adsen- 
tatorem  e,t  levem  repetitis  eis,  quae  ad  universam  notionem  pertinent,  vocabulis  scribi  liceret, 
non  liceret  ex  duobus  versibus,  i.  e.  ex  membris  et  inter  popularem  i.  e.  inter 
adsentatorem  et  levem  civem  nisi  vero  duos  versus  et  membra  et  binos  versus  plane 
idem  esse  statuis  quod  singula  membra.  Non  plane  abhorret  ab  eis,  de  quibus  dixi  locis,  is 
quem  tertio  loco  posui.  Agitur  enim  in  fragmento  illp  de  bv/up  vocum  petulantia,  et 
procacitas  atque  procacitatem  quidem  a procando  repetendam  esse  docetur.  Quid  vero? 
poteratne  scribi  a procando,  i.  e.  a pos(cendo,  procacitas,  nominata  est?  repe  vera 

*)  Cf.  L.  Kuehnast,  die  hauptpunkte  der  livianischen  syntax.  Berolini  1872  p.  360. 

Cicero  a poscendo  procacitatem  dictam  esse  scribere  potuit?  Quae  cum -ita  sint,  hoc  contendo: 
praeter  locum,  de  quo  iqm  disputandum  erit;  qui  locus  e§t  Phil.  17.  18,  ubicunque  formulam 
idraut  hoc  est  substantivis  cum  praepositionibus  iunctam  aliud  quoddajn  substantivum , quo 
illud,  quod  priore  loco  erat,  definiat  aut  explicet,  sequatur,  apud  Ciceronem  quidem  praeposi- 
tionem repeti) -solere, - ^dye  eandem,  sive,  de  qua  re  mox  agetur,  similem  quandam;  ubi  vero 
substantivum  cum  attributo  quod  dicunt  coniunctum  non  totum r sed  ex  dimidia  parte,  ut 
explicatio  illa  ad  alterum  utrum  vocabulum  pertineat,  explicetur,  repeti  non  solere,  denique 
ubi  verba,  unde  ducta  sint , enodantur,  verbi  autem,  unde , aliud  quoddam  verbum  ductum  esse 
dicatur,  non  origo  Qstvjjlov),  sed  sententia  exponatur,*  np  posse  quidem  repeti.  Postremo,  quem- 
admodum supra  dixi,  non  ubique  eadem  quae  praecesserat  praepositio  altero  loco  repetitur, 
sed  est,  ubi  ne  liceat  id  quidem.  Atque  primum  quidem  ubi  aut  locus  quidam  qui  sit  additis 
hominibus,  qui  in  eo  versentur,  aut  homines  quibuscum  verseris  ubi  sint  additur,  aptae  alteri 
utri  rei  praepositiones  quaerendae  et  usurpandae  erunt.  Cuius  generis  exempla  haec  sunt: 
Acad.  post.  I 2.  8:  sed  meos  amicos,  in  quibus  est  studium,  in  Graeciam  mitto,  id 
est  ad  Grabcos  ire  iubeo;:  ad  Attic.  YII  23.  1:  hi  sunt  nobiscum,  id  est  in  Formiano 
(similis  locus  est  Brut.  46.  172:  sed  domum  redeamus,  id  est,  ad  nostros  revertamur. 
Tum  in  nonnullis  ipse  usus  ne  eadem  praepositione  utaris  vetat,  ut  Brut.  62. '222:  Q.  etiam 
Catulum  filium  abducamus  ex  acie,  id  est  a iudiciis;  non  licebat  enim  ab  acie. 

Sed  redeo  unde  exii  ad  locum,  qui  est  Phil.  I 7.  18,  qui  locus  unus  abhorret  a legibus 
illis,  de  quibus  modo  dixi.  Verba  fiunt  de  legibus  a -Caesare  latis.  Cum  enim  a.  d.  XVI 
kal.  april.  inter  Antonium  et  senatum  convenisset,  ut  acta  et  leges  Caesaris  ratae  essent, 
et  pax  reipublicae  satis  firmata  videretur,  post  kal.  iunias  eo  adrogantiae  Antonius  proce- 
dere coepit,  ut  iam  non  leges  illas  tueretur,  sed  novas  leges  e chirographis  C.  Iuli  ferret 
Caesarianis  illis  plane  contrarias.  Plura  de  hac  re  leguntur  Phil.  II.  42.  109,  ubi  M.  Tullius 
chirographa  Caesaris  defendi,  leges  everti  ab  Antonio  queritur;  Antonium  cum  actorum 
Caesaris  defensor  esse  deberet,  et  in  publicis  et  in  privatis  rebus  acta  i.  e.  leges  Caesaris 
rescindere.  „In  publicis“,  addit,  „nihil  est  lege  graviusY  Idem  sententiarum  nexus  Phil. 
17.  18  est,  ut  alter  locus  alterum  tueatur  et  confirmet.  Primum  enim  chirographa  Cae- 
saris multo  inferiora  esse  debere  docet  quam  leges  ab  illo  latas,  quae  in  actis  Caesarianis 
essent;  nihilominus  chirographa  ab  Antonio  adferri  et  pro  ratis  haberi,  acta  dissolvi. 
Quam  rem  non  esse  ferendam,  nam  nihil  sanctius  esse  in  civitate  quam  leges.  Inde  adparet, 
duas  res  utroque  loco  inter  se  opponi,  chirographa  et  leges,  quarum  rerum  minimi  in  republica 
momenti  chirographa  sint,  leges  maximi.  Itaque  tantum  constat,  premendam  Ciceroni  eam  rem 
fuisse,  ut  nihil  in  republica  plus  valere  debere  doceret  quam  leges.  Unde  efficitur,  ut  nec 
vocabulis  maximis  rebus  nec  voce  legibus  carere  possis.  Non  recte  igitur  disputat  CA 
Iordarius  vir  de  Cicerone  optime  meritus.  Is  enim*)  haec  verba  facit:  „id  est  legibus  a 
librario  addita  esse  suspicor;  nam  rerum  et  verborum  ratio  huius  loci  tam  aperta  et  perspicua 
est,  ut  eiusmodi  additamento  non  solum  opus  non  sit,  sed  etiam  oppositionis  ratio  atque  con- 
cinnitas mirum  quantum  eo  imminuatur “.  Quamquam  quod  addit  ,, accedit  quod  Cicero,  si  ipse 
haec  verba  addidisset,  ut  paullo  ante  factum  est  (Pompei  tertius  consulatus  in  quibus 
actis  ^constitit?  nempe  in  legibus)  praepositionem  in  adiecisset“  recte  fecit.  Pertinet 

*)  C A Iordani  quaestiones  tullianae.  Pr  ogramma  gymn.  soestiani  1864  pag.  3. 

enim  hic  locus  ad  id  genus,  de  quo  supra  pag.  9 exposui.  Ita  enim  Cicero  argumentatur:  in 
quibusdam  quidem  rebus  coniveo,  in  maximis  autem  rebus  coniveri  non  decet.  Atqui  maximae 
res  leges  sunt:  ergo  in  legibus  non  est  conivendum.  Reliqua  autem  formulae  id  est  exempla 
praepositione  repetita  careri  non  posse  docent.  Quae  cum  ita  sint,  locum  corruptum  ita 
emendandum  esse  censeo:  in  maximis  vero  rebus,  id  est  in  legibus,  acta  Caesaris 
dissolvi  ferendum  non  puto.  Quodsi  quaeris,  unde  factum  sit,  ut  praepositio  omissa  sit, 
caussam  e nota  praecedenti  repetendam  esse  adfirmo.  Ita  enim  in  archetypo  scriptum  fuisse 
puto:  rebus  .i.  i legibus.  Iam  vero  cum  nota  .i.  pro  id  est  simillima  sit  notae  I pro  in, 
alteram  a librariis  praetermissam  esse  adparet. 

Cicer.  Pliil.  III  5.  12. 

Cicero  Antonium  cum  Tarquinio  Superbo  ultimo  Romanorum  rege  comparat  idque  ita, 
ut  Antoni  superbiam  multo  minus  quam  olim  Tarquini,  ferendam  esse  adfirmet.  Tarquinium 
enim  non  crudelem,  non  impium,  sed  superbum  a maioribus  et  habitum  esse  et  dictum,  omne 
autem  vitiorum  genus  in  Antonio  conspici.  Tum  pergit: 

Cum  autem  omnis  servitus  est  misera,  tum  vero  intolerabilis  est  servire 
impuro,  impudico,  effeminato,  nunquam  ne  in  metu  quidem  sobrio. 

Sic  uno  i (Lagomars.  saec.  XV.),  quem,  cum  ad  verba  Ciceronis  recte  constituenda  nihil 
plane  valeat,  non  moror,  excepto  libri  manu  scripti  omnes,  editiones  vetustiores,  haud  dubie 
de  coniectura,  intolerabile.  Illud,  quod  codices  exhibent,  ferri  non  posse  ipsius  loci  ratio 
docet,  praesertim  cum  non  adsit  subiectum,  quo  adiectivum  intolerabilis  referatur.  Quam- 
quam Halmius  tantum  abest,  ut  corruptum  locum  esse  putet,  ut  ea,  quae  in  libris  manu 
scriptis  leguntur,  aliquo  modo  explicare  conetur.  Scribit  enim  in  adnotatione  critica:  .,at 
quidni  repetatur  servitus“?  Quid  autem?  Opponitur  universum  servitutis  genus  singulo  cuidam 
generi,  quo  homini  impudico  serviatur.  Itaque  aut  scribendum  erat:  tum  vero  intolera- 
bilis servitus  est,  ut  adiectivum  non  referretur  ad  id  quod  praecesserat  substantivum,  sed 
ipsum  substantivum  utroque  loco  scriberetur,  aut:  tum  vero  intolerabilis  ea  est,  qua 
servias,  id  quod  a librorum  lectione  tantum  recedit,  ut  de  eiusmodi  quidem  medela  ne 
cogitari  quidem  possit.  Altera  vero  ratio,  qua  vocabulum  servitutis  post  vocem  intolerabilis 
repetendam  fuisse  dixi,  a Ciceronis  dicendi  elegantia  abhorret,  qua  ita  solet  variare  orationem, 
ut  eiusdem  vocis  repetitio  vitetur  et  altera  quaedam  eaque  similis  notio  substituatur.  Adcedit, 
quod  aliena  a Cicerone  dicenda  est  triplex  illa  eiusdem  vocabuli  coacervatio : servitus,  servitus, 
servire.  Atque  h£e  quidem  aut  similes  quaedam  caussae  fuisse  videntur,  cur  Kayserus  aliam, 
qua  aegro  loco  subveniri  posset,  viam  ingrederetur,  cum  vocabulum  servire  quasi  glossam 
uncinis  includeret.  Sed  ne  sic  quidem  salutare  auxilium  loco  latum  esse  arbitror.  Primum 
enim  gravis  minimeque  ferenda  ambiguitas  in  eis  verbis  inest,  quibus  Kayserus  se  locum  sanasse 
opinatur.  Nam  cum  omnem  quidem  servitutem  intolerabilem  omnibus  esse,  minime  autem 
ferendam  homini  impuro  et  impudico  et  vinolento,  a Ciceronis  sententia  alienissimum  sit,  restat, 
ut  verba  a Kaysero  constituta  ita  interpreteris,  ut  substantivum  servitutis  cum  eodem  casu 
iunctum  esse  dicas,  quo  ipsum  serviendi  verbum  iungi  solet,  ut  servitus  impuro  idem  sit 
quod  servitus,  qua  impuro  homini  servias.  Haec  autem  verborum  aptandorum  ratio  ut  comi- 
corum atque  historicorum  argenteae  fere  aetatis  est  (cf.  Kuehnasti  synt.  liv.  p.  130),  ita  Cice- 

ronem  dedecere  dicenda  est,  qui  nisi  in  definitionibus  et  technicis  quibusdam  vocabulis,  quae 
dicuntur,  eiusmodi  construendorum  verborum  ratione  non  utatur.  Nam  quod  Zumptius  in  gr. 
sermonis  lat.  § 681  dicit:  „substantiva  verbalia  finden  sich  zuweilen  mit  demienigen  casus  ver- 
bunden,  welchen  das  verbum,  von  dem  sie  abgeleitet  sind,  regiert“,  id  in  universum  quidem 
sermonem  latinum  cadit  neque  tamen  in  hunc  et  qui  eius  similes  sunt  locos  tullianos.  Per- 
pauci enim,  nisi  fallor,  in  libris  tullianis  sunt  loci,  ubi  idem,  quem  cum  verbo  coniungi  oportet, 
casus  cum  substantivo  verbali  coniungatur.  Sunt  autem  hi:  de  legg.  I 15.  42:  i us titia  est 
obtemperatio  scriptis  legibus  institutis  que  populorum;  topica  V 28:  abalienatio 
est  eius  rei,  quae  mancipi  est,  aut  traditio  alteri  nexu  aut  in  iure  cessio,  inter 
quos  ea  iure  civili  fieri  possunt.  Vides  utroque  loco  quid  sit  iustitia,  quid  sit 
abalienatio  brevissimis,  ut  in  eiusmodi  re  decet,  verbis  definiri,  idque  sincera  quadam  iuris- 
consultorum  in  eiusmodi  quidem  rebus  breviloquentia.  Adcedit  locus,  qui  est  de  orat.  III 
54.  207,  ubi  Cicero  certas  quasdam  dicendi  figuras  enumerat  et  Cottam  facit  a Crasso  petentem, 
ut  quid  illae  formulae  sibi  velint,  exponat.  Sunt  autem  hae  figurae  ex  rhetorum  graecorum 
disciplina,  quae  cum  latino  nomine  carerent,  a Cicerone  novo  quodam  modo  dicendae  erant;  quae 
res  cum  permagnas  haberet  difficultates,  persaepe  eo  descendere  coactus  est,  ut  aut  illud  quidam 
vel  quasi  vocibus  a se  substitutis  adderet,  qua  voce  latina  vocabula  non  plane  respondere  graecis, 
at  similia  illis  esse  declaratur.  Iam,  ut  ad  rem  redeam,  anocpaciv  graecam  vocem  non  habebat 
quo  latino  vocabulo  redderet.  Caret  enim  sermo  latinus  vocibus  quas  vocant  compositis;  itaque 
cum  una  voce  reddere  illam  non  posset,  brevissima  usus  est  ratione,  ut  technicam  vocem  tech- 
nica  circumscriptione  redderet  ea,  quae  unam  notionem  amplecteretur:  sibi  ipsi  responsio. 
Quae  cum  ita  sint,  dira  necessitate  cessisse  Ciceronem  adparet,  id  quod  aliquotiens  facere 
coactus  est.  Restat  locus,  qui  est  de  nat.  deor.  I 34.  96:  ad  similitudinem  enim  deo 
propius  accedebat  humana  virtus  quam  figura.  At  multum  abesse  hunc  locum  ab  illis, 
de  quibus  supra  disputavi,  adparet.  Quid  enim?  Fuerunt,  qui,  ut  Handius  in  Tursellino  I p.  87 
dativum  ad  verba  propius  accedebat  referrent,  fuerunt,  qui  ne  hoc  quidem  ferendum  esse 
putarent,  ut  Schoemannus,  qui  cum  Lambino  Buherio  Davisio  dei  emendavit  (opusc.  III  321), 
CF VMuellerus,  qui  deorum  esse  substituendum  conicere  maluit.  Neque  magis  huc  pertinet 
locus  de  nat.  deor.  II  64.  161:  iam  vero  inmanis  et  feras  beluas  nanciscimur  ve- 
nando, ut  ....  multa  ex  earum  corporibus  remedia  morbis  et  vulneribus 
eliciamus,  de  quo  post  INMadvigium  in  gramm.  sermonis  lat.  § 241.  3 non  est,  quod  verba 
faciam.  Restat  unus  locus,  qui  est  Phil.  I 15.  36:  quid  enim  gladiatoribus  clamores 
innumerabilium  civium?  quid  populi  versus?  quid  Pompei  statuae  plausus  in- 
finiti? quid  duobus  tribunis  pl.,  qui  vobis  adversantur?,  ubi  recte  Halmius  dativos 
non  ad  plausus  referendos,  sed  propter  concitatiorem  et  fervidiorem  orationem  positos  esse 
adnotavit.  Nam  quod  Cicero  Phil.  XIII  7.  15  receptui  signum  audire  dixit,  poterat  quidem 
receptus  dicere,  sed  cum  usitatum  esset  signum  receptui  canere  aut  dare,  ipsa  locutio 
signum  receptui  vulgata  fuisse  videtur.  Sed  quid  plura?  huc  quidem  ille  dativus  non 
pertinet,  cum  signandi  verbum  cum  dativo  non  iungatur,  ut  hoc  loco  aeque  atque  illo,  quem  proxime 
exscripsi,  dativus  a verbo  pendeat  omisso.  Plane  alia  ratio  est  loci,  qui  est  pro  Plancio  1.  1: 
cum  propter  egregiam  et  singularem  Cn.  Plancii,  iudices,  in  mea  salute  custo- 
dienda fidem  tam  multos  et  bonos  viros  eius  honori  viderem  esse  fautores. 
Quidquid  enim  obloquitur  Koepkius,  non  eiusdem  generis  sunt  fautor  alicui  et  fautorem 


esse  alicui.  Consulto  omisi  ad  fam.  XI  14.  1:  tua  praeclara  Mutina  eruptio  et  ad 
Attic.  IX  5.  1:  discessus  Arpinum  et  mansio  Formiis,  quod  dicendi  genus  cottidiani 
sermonis  est  nec  nisi  in  epistulis  apud  Ciceronem  nusquam  invenitur. 

'Denique,  ut  post  tot  ambages  ad  locum  supra  exscriptum  redeam,  HWeberus*)  scri- 
bendum putavit  intolerabilius.  Recte  tamen  censor  anonymus  in  indicis  philologi  IV  (1872) 
p.  4*09  haec  contra  monet:  „so  wuerde  der  lebhafte  gegensatz,  welcher  zwischen  den  beiden 
begriffen  misera  und  intolerabilis  obwaltet,  zu  einem  blosz  graduellen  unterschiede  ab- 
geschwaecht£.  Quamquam  quod  addit:  „vielleicht  ist  zu  bessern  tum  vero  res  intolera- 
bilis est“  res  vocabulum  nimis  languidum  mihi  quidem  videtur.  Quamquam  mihi  quoque 
verba  controversa  iterum  iterumque  legenti  subnata  cogitatio  est,  intercidisse  voculam  quan- 
dam**),  ad  quam  sit  referendum  adiectivum  illud  intolerabilis,  quae  quidem  coniectura 
valde  aucta  est,  ex  quo  incidi  in  locum,  qui  est  in  orationibus  Catilinariis  IV  8.  16:  servus 
est  nemo,  qui  modo  tolerabili  condicione  sit  servitutis,  qui  eqs.,  unde,  ut  Ciceronem 
ex  ipso  Cicerone1  emendem,  eo  de  quo  agitur  loco  auctor  sum,  ut  scribatur:  tum  vero  in- 
tolerabilis est  [condicio]  servire  eqs. 

Cicer,  pro  Rabir.  Post.  II  4. 

Postquam  Cicero  C.  Curtium  rei  patrem,  equitem  romanum,  qui  publicanus  in  negotiis 
gerendis  non  tam  avarum  quam  benignum  sese  praestiterat,  laudavit,  his  pergit  verbis:  Hoc 
ille  (se.  Rabirius)  natus,  quamvis  patrem  suum  numquam  viderat,  tamen  et  na- 
tura ipsa  duce,  quae  plurimum  valet,  et  assiduis  domesticorum  sermonibus  in 
paternae  vitae  (codd.  culpae)  similitudinem  deductus  est. 

Quem  locum  vitium  contraxisse  nullidum  editores  non  viderunt,  ut  Halmi  adnotationem 
ad  hanc  paragraphum  citasse  sufficiat:  „quamvis  codd.,  ex  quamquam,  ut  videtur,  cor- 
ruptum. Nam,  ut  taceam  syntaxim  vitiosam  (v.  Nipperd.  ad  Nep.  Miltiad.  2.  3 in  ed  mai.), 
quamvis  per  se  ipsum  ex  usu  tulliano  ab  huius  loci  sententia  alienum  videtur.££  Recte  id 
quidem,  licet  eiusdem  sententia,  qua  quamvis  vocabulum  ex  quamquam  hoc  loco  corruptum 
esse  censet,  iusto  durior  atque  audacior  esse  videatur.  Sed,  ut  ad  caussas  ab  eo  adlatas 
redeam,  primum  non  possum,  quin  quamvis  vocabulum  cum  indicativo  verbi,  coniunctum  hoc 
loco  ex  usu  tulliano  non  modo  a loci  sententia  alienum,  sed  plane  perversum  esse  dicam. 
Quid  enim?  Quamvis  et  licet  coniunctiones  cum  coniunctivo  coniungi  illae  quidem  solent, 
ita  tamen,  ut  ille  modus  non  tam  ab  eis  quam  ex  ipsarum  coniunctionum  vi  atque  natura  pen- 
deat;  verbalem  enim  naturam  utrumque  vocabulum  prae  se  fert  idque  ita,  ut  quamvis  illud 
de  quo  agitur  ei  quem  adpellaveris  permittat,  ut  nescio  quam  rei  vim  et  qualitatem  quasi  de 
arbitrio  ponat  atque  statuat;  unde  sequitur,  ut  verbum,  quod  enunciationem  claudit,  concessivo 
modo,  id  est  coniunctivo,  efferatur.  Quid  autem  sibi  velit  ,, quamvis  patrem  suum  non  videratu 
haud  scio  an  nemo  sanus  excogitare  possit.  Quid  enim  est:  concedere  senatoribus,  ut  quam 
fieri  possit  maxime  patrem  a filio  numquam  visum  esse  sibi  fingant?  Aut  vidit  aut  non  vidit, 


*)  HWeber,  coniecturae  tullianae.  Progr.  gymn.  vimariensis  1871  p.  6. 

**)  De  lachnis  in  codice  vaticano  statuendis  videsis  V Hirschfelderum  in  diariis  gymnas,  berolinens.  25 
(1871)  p.  37  et  41. 

nihil  praetera  statui  licet.  Quae  autem  in  nonnullis  codicibus  oxoniensibus  leguntur : quamvis 
patrem  suum  numquam  viderit  correctori  non  sane  felici  illi  debentur.  Nullusdum  vero 
praeter  bunc  locum  in  libris  tullianis  quotquot  supersunt  reperitur,  quo  quamvis  coniunctio 
cum  indicativo  coniuncta  legatur.  Corruptum  autem  locum  esse  de  quo  agimus  inde  quoque  elucet, 
quod  omnes  scriptores  pedestres,  qui  Ciceroni  fere  aequales  fuerunt,  uno  Cornelio  Nepote  excepto*), 
velut  Caesar,  Cato,  Yarro,  Sallustius  quamvis  coniunctionem  nisi  cum  coniunctivo  non  usurpant. 
Quamquam,  ne  quid  praeteream,  apud  Varronem  de  ling.  lat.  VIII  33  Mueller.  baec  leguntur:  si, 
quae  (analogia)  non  est  in  consuetudine,  quaeremus:  ut  quisque  duo  verba  in 
quattuor  formis  finxerit  similiter,  quamvis  baec  nolemus,  tamen  erant  sequenda, 
ut  Iuppitri,  Marspitrem,  quas  si  quis  servet  analogias,  pro  insano  sit  repre- 
hendendus, sedtamen,  ut  verum  fatear,  vereor  ne  grave  mendum  contraxerit  hic  locus.  De 
poetis,  qui  ante  Ciceronem  vel  ipsius  aetate  fuerunt,  baec  habeo:  reperitur  coniunctio  illa 
neque  in  corpore  scaenicae  Romanorum  poeseos  ab  Ottone  Ribbeckio  edito  (nam.  Publili  Syri 
sententias  consulto  omitto)  neque  in  eis  Naevi,  Enni,  Livi  Andronici  reliquiis,  quae  ad  aliud 
poeseos  genus  spectant,  neque  in  Terenti  comoediis  uno  excepto  loco,  qui  est  Adelpb.  279: 
quamvis  etiam  maneo  otiosus  bic.  De  usu  plautino  conferendi  sunt  praeter  FVHoltzium 
in  libro,  qui  inscriptus  est  „syntaxis  priscorum  scriptorum  latinorum“  vol.  II  p.  186.  311 
Brixius  ad  Trin.  380.  554.  797,  Lorenzius  ad  Pseud.  1175  et  ad  Mostell.  411.  Lucilius  nisi 
adverbii  loco  vocem  cum  modo  indicativo  non  coniungit:  lib.  IV  XIII  [12]  c*  et  X VIII  [3] 
Mueller.  Loci  catulliani  bi  sunt: 

12.  5:  quamvis  sordida  res  et  invenustast. 

35.  8:  qua  re,  si  sapiet,  viam  vorabit, 

quamvis  candida  milies  puella 
euntem  revocet  manusque  collo 
ambas  iniciens  roget  morari. 

74.  5:  quamvis  inrumet  ipsum 

nunc  pa.truom,  verbum  non  faciet  patruos. 

91.  7:  et  quamvis  tecum  multo  coniungerer  usu, 

non  satis  id  causae  credideram  esse  tibi. 

Lucretius  nisi  cum  coniunctivo  particulam  coniungere  non  videtur.  Atque  eius  modi 
exempla  baec  sunt**):  1 346.376.  387.  398.  620,  II  177,  644,  III 307.  874,  IV  155,  VI  601.  620. 
Ubicunque  indicativus  usurpari  videtur,  res  plane  alia  est:  particula  enim  quamvis  non  cum 
verbo,  sed  cum  adiectivo  aut  participio  aut  adverbio  sive  vicinis  sive  remotis  coniungenda  erit, 
cuiusmodi  bi  sunt  loci:  I 435,  II  391.  604,  III  403.  415  (quem  locus  Lacbmannus  ut  spurium 
eiecit)  705.  735,  IV  44.  329.  426.  679.  1284,  V 882.  1264.  Itaque  de  uno  loco,  qui  est  II  668 
vix  dubitari  licebit,  quin  quamvis  aut  pronomen  sit  aut  cum  vocabulo  unam  coniungendum. 
Ex  scriptoribus,  qui  post  Ciceronem  fuerunt,  unum  adfero,  Livium,  quem  L.  Kuebnastius ***) 
coniunctionem  de  qua  agitur,  bis  cum  indicativo  (II  40.  7 ubi  conferendus  erit  Weissenbornius, 
XXXIII  19.  2),  numquam  cum  coniunctivo  coniunxisse  adfirmat. 


*)  B.  Lupus,  der  sprachgebrauch  des  Cornelius  Nepos.  Berolini  1876  p.  163. 

**)  Loci  sunt  lachmanniani. 

***)  LKuebnast,  die  hauptpunkte  der  liv.  syntax  p.  244  et  245  not.  154.  De  usu  Plini  minoris  et  Annae 

Sed  iam  ex  longiore  excursu  ad  Ciceronem  redeo,  cuius  locum,  quem  in  fronte  huius 
disputationis  posui,  ita  emendandum  esse  censeo:  qui  oculis  patrem  suum  numquam 
viderat.  Monendum  autem  est  apographum  poggianum  eius  orationis  — B.  ten  Brinki  sunt 
verba  in  novae  Mnemosynes  II  (1874)  p.  80  — fluxisse  ex  codice  pervetusto,  lacero  et  cor- 
rupto, saeculi  undecimo  superstite,  cuius  notas,  siglas,  cetera  litterarum  compendia,  cum  non 
amplius  intellegerent  librarii,  quae  legere  poterant  describebant,  quae  legere  non  poterant,  ea 
suo  more,  id  est  perverse,  explicabant,  interdum  omittebant.  Omitti  quidem  posse  vocem 

oculis,  cum  solum  videndi  verbum  ad  sententiam  intellegendam  sufficiat,  patet;  neque  tamen 

exempla  desunt,  quibus  probetur  locutionem  oculis  videre,  quae  nescio  quid  plebeii,  certe 
vulgaris  sermonis  redolet,  non  ita  raro  inveniri.  Saepius  enim  in  comoediis  Plautus  et  Teren- 
tius bis  verbis  utuntur  atque  ita  quidem,  ut  modo  addant  pronomen  aliquod,  modo  omittant. 
Atque  omittitur  pronomen  possessivum  bis  locis:  Plaut.  Mere.  299,  Trin.  914,  961.  1071,  Mil. 
gl.  627.  982,  Rud.  1067.  Additur  pronomen  apud  Plaut.  Pseud.  621  Ritscbl.  600  Lor.  (oculis 
meis),  Terent.  Eunucb.  677  (oculis  suis),  ad  quem  locum  plura  congessit  Reinbardus.  Ex 
ipso  Cicerone  bos  adseribo  locos:  in  Catii.  III  2.  4:  cum  oculis  maleficium  ipsum  vide- 
retis, III  8.  18:  ut  eos  paene  oculis  videre  possemus,  pro  Mil.  2.  6:  nisi  oculis 

videritis  insidias  Miloni  a Clodio  factas;  acad.  prior.  II  33.  105:  ut,  etiam  si  possis 
rationem  reddere,  cur  id  eveniat,  tamen  non  possis  id  verum  esse,  quod  vide- 
batur oculis,  defendere. 

Restat,  ut  paucam  verba  faciam  de  ipsa  B.  ten  Brinki  coniectura:  bic  illo  natus, 
quamquam  vix  patrem  suum  viderat.  Praebet  enim  codex  francianus,  qui  in  bibliotheca 
traiectina  servatur,  nondum  tamen  ab  Halmio  ad  crisin  in  bac  oratione  factitandam  adbibitus 
est:  quam  vix  patrem  suum  numquam  viderat.  Vides  sententiam  eandem  esse,  quam 
emendatio  a me  prolata  habet.  Sed  ne  viri  doctissimi  vestigia  sequerer,  impedivit  numquam 
illud,  quod  unde  in  relipuos  codices  inrepserit  ne  coniectando  quidem  adsequor. 

Cicer.  Catii.  I 4.  9. 

Summa  ira  incensus  Cicero  eos  increpat,  qui  una  cum  Catilina  nonis  novembribus  in 
M.  Laecae  domum  inruerant  eoque  adrogantiae  processerant,  ut  in  senatu,  in  orbis  terrae 
sanctissimo  gravissimoque  consilio,  adessent  deque  urbis  exitio  cogitarent.  Pergit  deinde: 
Hosce  ego  video  et  de  republica  sententiam  rogo  et  quos  ferro  trucidari 
oportebat,  eos  nondum  voce  vulnero. 

Ita  omnes  libri  manu  scripti  praeter  codicem  emmeranum  saeculi  duodecimi,  in  quo: 
et  quos  iamdudum  trucidari  oportebat  legitur.  Qua  optima  optimi  codicis  lectione 
spreta  cur  editores  ad  unum  omnes  vulgatam  retinere  maluerint  nescio.  Scribendum  videtur : 
et  quos  iam  dudum  ferro  trucidari  oportebat.  Quid  enim?  Omissis  illis  vocibus 
iam  dudum  parallelismus  membrorum  plane  tollitur.  Respondent  sibi  ferro  et  voce, 


Senecae  et' Taciti,  qui,  quattuor  locis  annaeanis  exceptis,  coniimctionem  illam  cum  indicativo  non  coniunxerunt, 
cf.  Kraut,  ueber  syntax  und  stil  des  iuengeren  Plinius.  Programma  seminarii  Schoentlial  1872  p.  36;  CNaegler, 
de  particularum  usu  apud  L.  Annaeum  Senecam  pkilos.  Halis  1873  p.  13  sq.;  AGerber,  de  coniunctionum 
temporis  et  de  coniunct.  concess.  quamquam  quamvis  usu  taciteo.  Progr.  gymnasii  Glueckstadt  1874  p.  38  ss. 

trucidari  et  vulnero;  deest  quod  voci  nondum  respondeat.  Simillimi  sunt  loci  II.  2:  ad 
mortem  te,  Catilina,  duci  iussu  consulis  iam  pridem  oportebat  et  I 1.  5,  qui  locus 
plane  gemellus  dici  potest:  verum  ego  hoc,  quod  iam  pridem  factum  esse  oportuit, 
certa  de  causa  nondum  adducor  ut  faciam. 


Index  locorum: 


Cicero  in  Catii.  I 4.  9 p.  18  sq. 

Lael.  25.  95  p.  12 

pro  Mnr.  13.  29  p.  5 

de  off.  I 29.  101  p.  4 

orat.  66.  223  p.  12 

de  orat.  II  2.  5 p.  5 . 

Pbil.  I 1.  3 p.  3 sqq. 

2.  4 p.  6 

7.  18  p.  6 sqq. 

III  5.  12  p.  14  sqq. 

pro  Rab.  Post.  II  4 p.  16  sqq. 
de  rep.  fr.  IY  6.  6 p.  12 

Tuse.  IY  33.  70  p.  3 sq. 

in  Yerr.  II  3.  67  et  84  p.  8 

116  p.  12 

Fronto  ad  Antonin.  imp.  II  2 p.  3 


Errata: 


Pag.  4,  38  lege: 
5,  8 
5,  10 

5,  18 

6,  14 

6.  22  dele: 

7,  16  lege: 
10,  29 


supplendam 

purgentur 

de  crimine  testimoniis  eqs. 

per  se  ipsa  non  stet 

dici  posse 

ita  ante  sint 

a rege 

verbum 

Im  Anscbluss  an  die  vorstehende  Abbandlung  des  Herrn  Collegen  erfiillt  der  Unter- 
zeiclinete  die  ehrenvolle  Pflicbt,  zu  der  Donnerstag,  den  12.  Juli,  Yormittags  10  Ubr 
in  der  Turnb alie  abzubaltenden  Feier  des  Namenstages  unseres  Durchlaucbtigsten 
Regentenhauses  die  bocbsten  und  boben  Beborden  desLandes,  die  verebrlicben 
stadtiscben  Collegien  und  alie  wertbgescbatz ten  Gonner  und  Freunde  unserer 
Scbule  ebrerbietigst  und  geziemend  einzuladen,  sowie  biernacbst  das  Programm  zu  dem 
Festactus  mitzutbeilen : 

Lobgesang  von  W.  Tscbircb. 

1)  Lateiniscbe  Rede  des  Primaners  Alfred  Scblotter:  De  Pericle  litterarum  et 
artium  fautore. 

2)  J.  Klotz,  Tertianer:  Frublingsgruss  an  das  Yaterland  von  M.  von  Scbenkendorf. 

3)  F.  Sturm,  Yorscbuler:  Das  Gewitter  von  J.  Sturm. 

4)  E.  Behr,  Sextaner:  Yersuchung  von  R.  Reinick. 

5)  J.  Heibert,  Sextaner:  Scbwabiscbe  Kunde  von  Ubland. 

Musikstuck. 

6)  Franzosiscbe  Rede  des  Primaners  Alfred  Scbopper:  Ueber  den  Cbarakter  der 
provengaliscben  Poesie. 

7)  M.  Hasse,  Quartaner:  Der  Liebe  Dauer  von  Freiligratb. 

8)  R.  Scbiitze,  Quintaner:  Leo  et  mus. 

9)  H.  Weyse,  Quartaner:  Des  Sangers  Flucb  von  Ubland. 

Volkslied:  Lang,  lang  ist’s  ber. 

10)  Deutsche  Rede  des  Secundaners  W oldemar  Rosenberg:  Ueber Ernst  Moritz  Arndt. 

11)  A.  Reicb,  Quintaner:  Yon  des  Kaisers  Bart  von  Geibel. 

12)  W.  von  Beust,  Tertianer:  Der  Triumpbbogen  des  Marius  von  Kinkel. 

Cboral:  Mein  Scbutz  ist  Gott. 

Gera,  den  28.  Juni  1877. 


A.  Grumme. 


